Suresh 161 Views sports
ఆరెంజ్‌ క్యాప్‌ కోసం నలుగురు పోటీ
్దన్యూఢిల్లీ: ఇండియన్‌ ప్రీమియర్‌ లీగ్‌ పదవ సీజన్‌ ప్లేఆప్‌ దశకు చేరువవుతుంది.ఆయా జట్ల లోని కొందరు బ్యాట్స్‌మెన్‌ అద్భుత ప్రదర్శనలతో దుమ్ము దులిపేస్తున్నారు.భారీ సిక్సర్లు,సొగసైన బౌండరీలు బాదేస్తున్నారు. నిలకడగా ఆడుతూ జట్టు విజయాల్లో కీలక పాత్ర పోషిస్తున్నారు. అత్యధిక పరుగులతో అరెంజ్‌ క్యాప్‌ కోసం పోటీపడుతున్నారు.అయితే అందరిలోనూ సన్‌ రైజర్స్‌ సారథి డేవిడ్‌ వార్నర్‌ ముందున్నాడు. అతడితో నలుగురుపోటీ పడుతున్నారు.గత సీజన్‌లో 848 పరుగులు చేసిన కోహ్లీ ఆరేంజ్‌ క్యాప్‌ అందుకోలేకపోయాడు.సన్‌ రైజర్స్‌ సారథి డేవిడ్‌ వార్నర్‌ ఈ సీజన్‌లో కోహ్లీ విఫలమైనా వార్నర్‌ చెలరేగుతున్నాడు.ఆడిన 10 మ్యాచ్‌ల్లో 150.46 స్ట్రైక్‌రేట్‌తో 489 పరుగులు సాధిం చాడు. కోల్‌కతాపై అద్భుత సెంచరీ 126 బాది మంచి వూపు మీదున్నాడు.భారీ ఇన్నింగ్స్‌లతో మైదానంలో సిక్సర్ల హోరుతో అభిమానులను అలరిస్తున్నాడు. అరెంజ్‌ క్యాప్‌ పోటీలో అందరికన్నా ముందున్నాడు.వార్నర్‌కు పోటీగా కోల్‌కతా నైట్‌ రైడర్స్‌ సారథి గంభీర్‌ దూసు కొస్తున్నాడు.10 మ్యాచ్‌లాడి 135.31 స్ట్రెక ్‌రేట్‌తో 387 పరుగులు చేసి ద్వితీయ స్థానంలో కొనసాగుతున్నాడు.అయిదు హాఫ్‌ సెంచరీలు నమోదు చేశాడు. ఇక సారథి బాటలోనే పయనిస్తున్నాడు కోల్‌కతా ఆటగాడు రాబిన్‌ ఉతప్ప.10 మ్యాచ్‌ల్లో 384 పరుగులతో మూడవ స్థానంలో నిలిచాడు.జట్టు కష్టాల్లో ఉన్నప్పుడు విలువైన ఇన్నింగ్స్‌లతో చెలరేగు తున్నాడు. నాలుగవ స్థానంలో సన్‌ రైజర్స్‌ మరో ఆటగాడు శిఖర్‌ ధావన్‌ ఉండటం గమనార్హం. వార్నర్‌తో పాటు క్రీజులోకి వస్తున్న గబ్బర్‌ 10 మ్యాచ్‌ల్లో 2 హాఫ్‌ సెంచరీలతో సహా 369 పరుగులు చేశాడు.పుణే సారథి స్టీవ్‌ స్మిత్‌ అయిదవ స్థానంలో ఉన్నాడు.9 మ్యాచ్‌ల్లో 324 పరుగులు చేశాడు.క్రీజులో నిలిచిన రోజు చితక్కొడుతున్నాడు.మొత్తానికి తొలి నాలుగు స్థానాల్లో సన్‌ రైజర్స్‌ నుంచి ఇద్దరు కోల్‌కతా నుంచి ఇద్దరు ఉండటం విశేషంగా పేర్కొనాలి. ======